<b>וסמיכות זה מביאים המדרשים בד' מקומות.</b> א', סמיכות מיתת בני אהרן ליה"כ המכפר <small>(ויקרא טז א)</small>. ב', סמיכות מרים לפרה. ג', סמיכת מיתת אהרן לבגדי כהונה המכפרים <small>(במדבר כ כח)</small> כמו שדרשו חז"ל <small>(מו"ק כח.)</small>. ד', סמך מיתת אהרן לשבירת הלוחות <small>(דברים י ב-ו)</small> לומר שקשה מיתת צדיקים כשבירת הלוחות. לפי שמן כל צדיק יגיע לבני דורו ד' מיני תועלת, האחד הוא, שכל העולם ניזון בזכותו כארז"ל <small>(ברכות יז:)</small> כל העולם ניזון בשביל חנינא בני כו' כמו שבארנו בפר' ויחי בגורן האטד ובפר' אמור בפסוק כי אם לשארו, והרי המה כמו האם המניקה את בנה כמ"ש <small>(תנחומא שמות י״ב:כ״ח.)</small> שני שדיך אלו משה ואהרן וכן פירש"י <small>(שיר ד ה)</small> וכן מצינו שבזכות מרים היה להם הבאר שהיה מספיק לישראל כל צרכיהם וזהו סמיכת מיתתה לפרה אם העגל הבא לתקן קלקול בנה. השני, שהצדיק מלמדם להועיל דרך ה' ומצוה ע"כ דומה פטירתו כשבירות הלוחות. הג', שזכותו מגין כצל וכבגד העשוי להציל מקור וחום ובמותו סר צלם והרי הם ערומים מכל מכסה כדרך שנאמר <small>(במדבר כ כט)</small> ויראו כל העדה כי גוע אהרן ודרשו רז"ל <small>(ראש השנה ג.)</small> ויראו היו"ד בצירי שנראו והיינו בהסרת הענן שנמשל לבגד וזהו סמיכות לבגדי כהונה. הד', שהוא מכפר עליהם במיתתו זהו סמיכות ליו"כ וק"ל.

